Under VM i Val di Fiemme i 2013 ble det for første gang arrangert mix-lagkonkurranse, med to kvinnelige og to mannlige hoppere på laget. Japan ble verdensmester i denne lagkonkurransen. Lagkonkurranse med fire kvinnelige hoppere sto første gang på programmet i senior-VM i Seefeld i 2019, der Tyskland vant. Under vinter-OL 2014 kom hopp for kvinner med på OL-programmet for første gang, med individuelt renn i normalbakke.